**AMURI DI CARRITTERI**

Tira mureddu miu, tira e camina,
cu st’aria frisca e duci di la chiana,
lu scrusciu di la rota e la catina,
ti cantu sta canzuna paisana.

Amuri, amuri miu, ppì ttia cantu,
lu cori nun mi duna avventu.
*Acchiana, cavadduzzu beddu miu,
avemu tanta strata ancora di fari.*

Tu si di Chiazza e iu di Mazzarinu,
l’amuri ‘nni facemu di luntanu,
e quannu sugnu, amuri, a tia vicinu,
ti cantu e sonu ccù lu marranzanu.

Cavaddu curaggiusu e vulinteri,
puru supra a luna pozzu acchianari.
*acchia' ca ‘dda si viri
la me bedda affacciata.*

Chistu è lu cantu di lu carritteri,
ca nuddu, nuddu si lu po’ scurdari.

Cantu canzuni di milli maneri,
canzuni ca mi fannu ‘nnammurari.

*Acchiana, cavaddu,
ca semu arrivati.*